כבד שומני נוצר מחדירת שומן שמקורו ברוב המקרים בתזונה, לתוך תאי הכבד ובכך פוגעים בתפקודם החיוני של פירוק וסילוק רעלים ויצירת הורמונים חיוניים. ידוע שאלכוהוליסטים מפתחים כבד שומני בגלל שהאלכוהול גורם להרס דפנות תאי הכבד. אבל יש המון אנשים לא אלכוהוליסטים שיסבלו מהמחלה בגלל תזונה לקויה, חוסר פעילות גופנית וגורמים גנטיים. אצל אותם אנשים המחלה מכונה (NAFLD (Non-Alcoholic Fatty Liver Disease. חדירת השומן לתוך יותר ויותר תאי כבד, מביאה בסופו של תהליך למחלות מסכנות חיים כמו שחמת הכבד וסרטן בכבד.